GiliGold/VAD_KnessetCorpus huggingface dataset:
אנה שניידר: אם ישאלו אותי בוועדת הכנסת מה דעתי המשפטית, דעתי המשפטית היא שזה לא נושא חדש.
אנה שניידר: הצעת החוק היא הצעת חוק התקציב.
אנה שניידר: היתה חלוקה מסויימת למשרדים.
אנה שניידר: עכשיו לקחו מכל משרד חלק ושמו אותו תחת כותרת נוספת.
אנה שניידר: מסגרת התקציב לא השתנתה.
ישראל כץ: זאת אומרת שאנחנו לא יכולים להצביע על שום דבר עד שוועדת הכנסת תחליט בעניין משרד הדתות.
ישראל כץ: יש כאן מהלך לגיטימי, אבל הוא מהלך שמכביד על עבודת הוועדה.
ישראל כץ: אני פונה אליך, אבו, לא להעלות את הטיעון הזה של נושא חדש כדי שנוכל להצביע על התקציב.
ישראל כץ: האם אתה נענה לבקשתי?
אבשלום וילן: אם היועצת המשפטית צודקת וזה לא נושא חדש, הפסדנו בסך הכל ערב אחד.
מיכאל קליינר: בעבר האופוזיציות ריסנו את עצמן מלהשתמש בכלים כאלה במהלך דיוני התקציב.
מיכאל קליינר: אני הגשתי את הכמות הגדולה ביותר של הסתייגויות, שכל כולן הסתייגויות שמקטינות את התקציב כדי לפנות כספים לתקציב הביטחון.
מיכאל קליינר: רוב ההסתייגויות שלי מורידות 10% מכל התקציבים.
מיכאל קליינר: אני מציע להוסיף 5 מיליארד שקלים לרזרבה עבור משרד הביטחון ועבור המשרד לביטחון פנים.
מיכאל קליינר: בלי קבלת ההסתייגויות שלי, התקציב הזה ייכנס להסטוריה הכלכלית של מדינת ישראל.
מיכאל קליינר: כבר היום ברור שמוציאים בקצב שיחייב תוספת של 2,3 מיליארד.
מיכאל קליינר: אותו הגיון חל על ביטחון פנים.
מיכאל קליינר: אנחנו הולכים לקראת שנה עם חור של 15 מיליארד.
מיכאל קליינר: זה לא משהו תאורטי.
מיכאל קליינר: המשמעות היא פיחות הולך וגדל, אבטלה הולכת וגדלה.
מיכאל קליינר: אם לא יקצצו בכל המשרדים, אנחנו נהיה אחראים לאסון הכלכלי שהולך ליפול עלינו בחודשים הקרובים.
מאיר פרוש: בשנת 2000 היתה תמיכה בכוללים ב-349 מיליון שקל, ואילו ב-2001 אין שום סעיף תקציבי לזה.
מאיר פרוש: בשנת 2000 היו תמיכות באולפנות, בישיבות על תיכוניות, בחטיבות ביניים של 150 מיליון שקל, ואילו בתקציב 2001 זה 0.
מאיר פרוש: בשנת 2000 היו תמיכות ומענקים למוסדות תורה בסך 20 מיליון שקל, ואילו בשנת התקציב 2001 זה 0.
מאיר פרוש: בשנת 2000 היו תמיכות לישיבות קטנות 80 מיליון שקל, ואילו ב-2001 אין לזה כלום.
מאיר פרוש: מדוע אתם נותנים השנה תקציב של 828 תמיכות בישיבות גבוהות כאשר אתם יודעים שיש היום חסר של 200 מיליון שקל?
מוחמד ברכה: אני העברתי שני מכתבים ליושב-ראש הוועדה לפני כשבוע ימים.
מוחמד ברכה: המכתב הראשון נגע לתוכנית הרב שנתית לפיתוח ישובים ערביים שהתקבלה בממשלה ב-22 באוקטובר שנה שעברה, שלא באה לידי ביטוי בתקציב המדינה 2001.
מוחמד ברכה: כידוע, התוכנית דיברה על 4 מיליארד שקל לישובים הערבים, כאשר 2 מיליארד קיימים בתקציב 2000, מיליארד צריכים להעביר מהמשרדים השונים ומיליארד צריך להגיע מהאוצר.
מוחמד ברכה: הדברים האלה לא באים לידי ביטוי בהצעת התקציב.
מוחמד ברכה: בגלל הרצון של משרד האוצר להשאיר את התקציב כפי שהוא, אני מבקש שיאשרו את התוכנית הזאת כנספח לתקציב הנוכחי.
יעל אנדורן: אין פה שינוי מהותי, כי הכספים הועברו מהתוכניות למעלה לתוכנית אחת מרכזית.
יעל אנדורן: זה רק עניין טכני.
יואל נווה: לגבי התוכנית למגזר הערבי, היא אושרה לאחר שהוכן התקציב.
מוחמד ברכה: התוכנית אושרה ב-22 באוקטובר.
יואל נווה: התקציב אושר בממשלה בספטמבר.
יואל נווה: אנחנו נפעל בתחילת השנה על פי אותה החלטת ממשלה.
יואל נווה: צריך להבין שהסיטואציה הזאת היא סיטואציה לא פשוטה.
יואל נווה: אנחנו לא מתכחשים להחלטת הממשלה.
יואל נווה: אנחנו מתכוונים ליישם אותה בהעברה תקציבית במהלך השנה.
מאיר פרוש: מדוע את לא יכולה לתת את הפירוט שהיה בשנה שעברה?
יעל אנדורן: הבעיה היא טכנית.
יעל אנדורן: הכוונה היא לחלק 828 בין התוכניות השונות.
מאיר פרוש: ואז צריכים לראות מה החסר.
יעל אנדורן: אנחנו לא חושבים שיש חסר.
מאיר פרוש: אתם העברתם במהלך השנה פעם אחת 124 מיליון שקל ופעם אחת עוד שלושים ומשהו מיליון שקל מוועדה בין משרדית.
מאיר פרוש: בסך הכל זה היה 160 מיליון שקל במהלך השנה לשוטף של הישיבות.
מאיר פרוש: למה אי אפשר להעביר את זה עכשיו?
יעל אנדורן: אנחנו לא חושבים שקיים חסר בתקציב הישיבות לשנת 2001.
מאיר פרוש: לאן נעלמו התלמידים?
משה גפני: יש חסר של חודשיים בהעברה של התקציב.
משה גפני: האם מיד כשיאושר התקציב תעבירו את החסר של החודשיים?
יעל אנדורן: במעבר משנת 2000 ל2001 חלו שינויים בתקציב משרד הדתות שהממשלה החליטה עליהם.
יעל אנדורן: סעיפים פחתו על סמך החלטת ממשלה.
יעל אנדורן: במהלך שנת 2000 התבצעו ביקורות שבחלקן לא ננקטו סנקציות לגבי מוסדות שנמצאו בהם תלמידים חסרים.
יעל אנדורן: משנת 2001 מוסד שמספר התלמידים שדווח בו היה גבוה מהמספר שנמצא בביקורת יש להפחית את אותו מספר ולקזז ממנו את הסכום שקיבל שלא כדין.
יעקב ליצמן: אם זו עמדת הממשלה, אני מצביע נגד התקציב.
אבשלום וילן: אני התייעצתי באנשי סיעתי אם להענות לבקשתך.
אבשלום וילן: עמדת מרצ היא שזה נושא חדש.
ישראל כץ: המשמעות המשפטית היא שאנחנו צריכים ללכת לוועדת הכנסת ורק אז להתכנס.
משה גפני: חודשיים מרעיבים את הישיבות.
משה גפני: אנחנו לא נאפשר את המשחק הזה של הרעבת הישיבות.
ישראל כץ: אני מציע לבדוק את הנושא הזה.
ישראל כץ: תודה רבה, נתראה מחר.
ישראל כץ: אנחנו נתחיל לדון במספר חוקים, ואנחנו נקטע את הישיבה באמצע לצורך גישה לוועדת הכנסת ברגע שיהיה דיון בנושא הטיעון לנושא חדש לגבי התקציב.
ישראל כץ: חבר הכנסת גפני, תסביר לנו בבקשה את הצעת החוק שלה ומהי מטרתה.
ישראל כץ: האם ישנו הבדל בין הצעת החוק שלך להצעת החוק הממשלתית?
משה גפני: ב – 31 לדצמבר פקע הזיכוי במס ליישובים השונים והממשלה בכל חוק הסדרים מאריכה את המועד.
משה גפני: כולנו יודעים מה קרה ב- 31 בדצמבר.
משה גפני: מסיבות לא מקצועיות, אלא מסיבות פוליטיות, ב- 31 לדצמבר לא אושר תקציב המדינה וגם לא חוק ההסדרים, ולכן הזיכוי במס שכולם יודעים שצריך להאריך את המועד לגביו, לא הוארך.
ישראל כץ: בשלב הזה אין.
ישראל כץ: אבל יכול להיות שיהיה כאן דיווח בנושא.
משה גפני: בהצעת החוק שלנו מופיעים כל הישובים לפי הדרגות.
משה גפני: יש ישובים שיש להם 7% הנחה ויש ישובים שיש להם יותר.
משה גפני: כל הישובים שאושרו בשנה שעברה נכללים בהצעת החוק הזו.
משה גפני: אני מבקש לאשר באופן מהיר את הצעת החוק כדי שעד ה- 31 בדצמבר בשנה האזרחית הנוכחית, הישובים הזכאים להנחות במס אכן יקבלו אותן.
ישראל כץ: חבר הכנסת הנדל, בבקשה.
צבי הנדל: שלא כהרגלי אני מברך את חבר הכנסת גפני.
צבי הנדל: החוק ראוי.
צבי הנדל: אני רק בבעיה גדולה.
צבי הנדל: אומנם, האזור שלי זכה בחוק הנגב שנכנס, אבל מי שנמצא ממש בנגב, והרבה דרומה מאשקלון זה הר חברון.
צבי הנדל: הר חברון נמצא במצב הרבה הרבה יותר קשה מעומר ומעוד כל מיני מקומות שמצבם הרבה יותר קל ממצבם של חבריי בהר חברון.
צבי הנדל: יש כמה תיקונים שראוי להכניס.
צבי הנדל: למרות שקו הרוחב מכליל את קריית גת ואת אשקלון, גוש עציון לא בפנים.
צבי הנדל: הר חברון ודאי לפי כל קו רוחב נופל שם.
ישראל כץ: כמי שיזם את החוק אני מודה שמועצה אזורית הר חברון הופלתה לרעה בעניין הזה.
חיים דוקלר: זה בסדר.
צבי הנדל: למה זה בסדר?
צבי הנדל: כמינימום שבמינימום יש חמישה ישובים שלדעתי צריך לצרף.
ישראל כץ: אני מציע שתקריא את חמשת הישובים.
צבי הנדל: הישובים הם שמעה, אשכולות, נגוהות, קידר ובת עין.
צבי הנדל: שכחתי להוסיף גם את סנסנה.
איוור קרשנר: לדעתי זה כלול.
איוור קרשנר: סנסנה היא בבני שמעון.
צבי הנדל: סליחה, למחוק את סנסנה.
ישראל כץ: חבר כנסת שונים קיבלו פניות מישובים ובואו נשמע את הפניות וכך נוכל להתייחס גם במישור העקרוני וגם במישור המעשי.
ויצמן שירי: ישראל, עכשיו סוכם עם שר האוצר לגבי החקלאות שאני אגיש רביזיה.
ישראל כץ: חבר הכנסת שירי ויצמן, אני מברך אותך על הגעתך לוועדה.
ישראל כץ: רשות הדיבור לחבר הכנסת לנגנטל.
נחום לנגנטל: אדוני היושב ראש, רבותיי חברי הכנסת.
נחום לנגנטל: ראשית, אני תומך בהצעת החוק שהביא חבר הכנסת גפני וגם בהצעת החוק הממשלתית.
נחום לנגנטל: אני רק חושב שאסור לתקן עוול בעוול.
נחום לנגנטל: כרגע נוצרו כמה ישובים שלהם יש את ההנחות, ושכונות שנמצאות במרחקים של מילימטרים מהם, נמצאות במצב שבו אין להם כלום.
נחום לנגנטל: אם חוק הנגב מתקבל אז אנחנו יוצרים מצב שבו יש אי נעימות בין הישובים השונים.
נחום לנגנטל: אני בהחלט מסכים להכללת חמשת הישובים אותם ציין ידידי חבר הכנסת הנדל.
נחום לנגנטל: אני מבין את הניסיון של חיים דוקלר לשמור על הקופה.
נחום לנגנטל: גם הוא מבין שאנחנו לא רוצים לחזור למצב של דרום נהריה וצפון עכו.
נחום לנגנטל: חמשת הישובים שצוינו כאן ובינהם בת עין ונהוגות הם ישובים חדשים שהם מאוד קטנים מול אלון שבות, למשל, מול המקומות הגדולים יותר.
נחום לנגנטל: ישנם עוד שלושה מקומות שייתכן שהם מופיעים ברשימות שלכם, וגם אותם צריך להכניס ובינהם: עץ אפרים שהיא שכונה קטנה מאוד של אלקנה.
נחום לנגנטל: אלקנה נהנית מזה אבל עץ אפרים לא.
נחום לנגנטל: עץ אפרים היא במורד הכביש.
נחום לנגנטל: זה אותו מקום.
צבי הנדל: חבר הכנסת לנגנטל, לא מגיע להם.
צבי הנדל: אני רוצה לומר ביושר, כי הם חברים שלי בדיוק כמו שהם חברים שלך.
צבי הנדל: גם לאלקנה לא מגיע.
צבי הנדל: אני מבקש להוסיף מקומות שוועדת טל שמונתה על ידי הממשלה המליצה עליהם.
אבשלום וילן: כנראה נשמט פה בטעות ישוב מהצפון ואני מציע לצרף אותו במסגרת ה- 5%.
אבשלום וילן: אני מדבר על הישוב שיך דנון.
אבשלום וילן: את מושב אשרת צריך להכניס במסגרת 7% או 10%.
אבשלום וילן: בניגוד לעמדתי הפוליטית, אם ישובי הר חברון נמצאים באותו קו רוחב שעליו הוחלט הם צריכים להיות מצורפים פנימה.
אבשלום וילן: אני אנהל פוליטית את המאבקים.
אבשלום וילן: לא יכול להיות שתהיה הפליה הפוכה.
ישראל כץ: אני מברך אותך על העמדה הזו.
נחום לנגנטל: כל הכבוד.
מיכאל קליינר: על בסיס אותם עקרונות שדובר כאן קודם, היו מספר ישובים שהם באמת שכנים לישובים אחרים.
מיכאל קליינר: חלק מהם הזכירו חבר הכנסת הנדל וחבר הכנסת לנגנטל.
מיכאל קליינר: אני רק רוצה להזכיר ישובים באותה קטגוריה שמשום מה הושמטו.
מיכאל קליינר: מדובר ביישובים קטנטנים.
מיכאל קליינר: למשל, הישוב ברוכין שבשומרון שבו מתגוררות 11 משפחות.
מיכאל קליינר: היישוב גבעות בגוש עציון בו יש 10 משפחות.
מיכאל קליינר: אין שום סיבה שהיישוב נופים שבשומרון לא ייכלל בקטגוריה של ה- 7%.
מיכאל קליינר: היישוב נעלה שבאזור בנימין ועופרים בבנימין.
אנה שניידר: יש את הישוב נעלה.
ישראל כץ: כבר זכית כאן בנעלה.
ישראל כץ: אתה מדבר לגבי חוק הנגב.
ישראל כץ: זה לא החוק הזה.
ישראל כץ: אנחנו הגשנו את חוק הנגב לגבי הטבות במס משום שהנגב הופלה מהבחינה הזו.
ישראל כץ: מה שאתה אומר עכשיו הוא נכון לגבי חוק הנגב, כי בחוק הזה הנגב כמעט ולא נכלל.
ישראל כץ: אתה צודק לגבי חוק הנגב ושהישובים האלה נמצאים ממש בגבול, ויתכן שכשהחוק הזה יגיע הנה נצטרך לדון על זה.
ישראל כץ: במסגרת החוק הזה יש גם ישובים הרבה יותר מרוחקים שלא נכללים פה.
ישראל כץ: במסגרת חוק הנגב הטיעון שלך הוא טיעון רציני.
צבי הנדל: לא הכל מבוסס על פניות.
צבי הנדל: זה מסונן היטב.
ישראל כץ: זה כמנהגו של חבר הכנסת הנדל.
ישראל כץ: אני עוד זוכר שלפני שנה הוא היה הרוח החיה בעניין הסינון והבאת הישובים.
מיכאל קליינר: מדובר גם בישובים שכל לילה יורים עליהם, והם מגיעים הביתה בפחד.
ישראל כץ: כל הפניות נרשמו כאן, ואנחנו עוד מעט נחליט איך אנחנו נטפל בנושא הזה.
ישראל כץ: אנחנו שומעים את הצלצול מהמזכירות ואנחנו נצטרך לעשות הפסקה בישיבה כדי להצביע במליאה.
ישראל כץ: צביקה בר-חי, ראש המועצה האזורית הר חברון, יש כאן שאלה עובדתית.
ישראל כץ: עד כמה שזכור כאן לגורמים השלטוניים שלושת היישובים האלה כן נכללים.
ישראל כץ: אתה אומר שבפועל זה לא קורה, אז אולי זה רק בעיה טכנית.
צביקה בר-חי: לא.
משה יוגב: מר דוקלר, יש לי כאן את הרשימה נכון לחודש ינואר והם לא מופיעים.
צביקה בר-חי: הם לא מופיעים ברשימה וממילא התושבים לא מקבלים את ההנחה.
מיכאל קליינר: אני מציע שאנחנו נחליט שאם זה ישנו ברשימה משאירים, ואם לא אז אנחנו מוסיפים.
ישראל כץ: אני מציע שאנחנו נקבל תשובה מסודרת.
מיכאל קליינר: אני רוצה לוודא האם חבר הכנסת הנדל או חבר הכנסת לנגנטל או אני, האם אחד מאיתנו הזכיר את הישובים צופים ואבני חפץ?
מיכאל קליינר: אם לא, צריך להוסיף גם אותם.
ישראל כץ: אף אחד לא אמר שהם לא צודקים.
ישראל כץ: הדברים נשמעו.
משה יוגב: יש ביש"ע קרוב לעשרים ישובים בלבד מתוך מאתיים הישובים, שאינם נכללים בחוק של ה- 7%, כיוון שהם הוקמו אחרי שהחוק ננעל לפני כ – 13 שנה, בשלוש קריאות.
משה יוגב: לאט לאט מתקנים את המצב.
משה יוגב: הפעם האחרונה שאתם ישבתם ודנתם בנושא הזה היה לפני שנה ומאז קרה משהו בשטח.
משה יוגב: יש מלחמה.
ישראל כץ: אני לא מבקש כרגע דיונים ערכיים, אני מבקש אינפורמציה.
משה יוגב: מר דוקלר, יש לי כאן את הרשימה שלכם של שנת 2001 והם לא מופיעים.
משה יוגב: גם אם במקרה הוסיפו ישוב פעמיים אז הוא לא יקבל 14% הנחה.
ישראל כץ: אני מציע כך.
ישראל כץ: אנחנו נעלה להצביע במליאה וכל אחד יצביע כפי דרכו, ומייד בסוף ההצבעה אנחנו נרד בחזרה לכאן ונמשיך לדון.
ישראל כץ: אנחנו נשלים את הדיון בנושא הצעת החוק הנוגעת לאזורים ולשיעורי המס וכו'.
ישראל כץ: לאחר מכן, אנחנו נצטרך לקבל כאן החלטות לאור החלטות ועדת הכנסת.
ישראל כץ: אחרי כן נקיים דיון על התקציב.
אנה שניידר: הצעת החוק של חבר הכנסת לנגנטל אושרה בוועדת הכספים להנחה לקריאה שנייה ושלישית, ונאמר לי להמתין להודעה ממנו מתי להניח את זה.
אנה שניידר: בשבוע שעבר הוא הודיע לי להניח.
אנה שניידר: הנחתי על שולחן הכנסת ועדיין לא התחילה הקריאה השנייה.
אנה שניידר: ישנו סעיף 124 לתקנון הכנסת שאומר שהוועדה הנוגעת בדבר רשאית לחדש דיוניה בהצעת חוק גם לאחר שהונחה על שולחן הכנסת כל עוד לא התחילה הקריאה השנייה.
אנה שניידר: זה בדיוק המצב.
אנה שניידר: לצורך כך, צריכה הוועדה לקבל החלטה.
אנה שניידר: כתוב: "החליטה הוועדה לעשות כן, יודיע יושב ראש הכנסת על כך בכנסת והקריאה השנייה תידחה עד שהצעת החוק תוחזר ותונח על שולחן הכנסת".
אנה שניידר: משמע, אתם צריכים עכשיו לקבל החלטה להמשיך בדיונים לגבי הצעת החוק של חבר הכנסת לנגנטל ואז מנהל הוועדה צריך להודיע ליושב ראש הכנסת מכוח סעיף 124 שזו ההחלטה שהתקבלה ויושב ראש הכנסת יודיע על כך בכנסת.
אנה שניידר: ואז ההצעה תחזור לוועדה ותוכלו להמשיך לדון בה מתי שתרצו.
איוור קרשנר: חבר הכנסת צריך להציע לא השר.
עו"ד טלי דולן: אמר לי עוזר השר שהשר דיבר עם חבר הכנסת לנגנטל שזה בהסכמתו.
איוור קרשנר: שיגיד.
אנה שניידר: על פי התקנון, ברגע שהצעת החוק הונחה כבר על שולחן הכנסת, היא חדלה להיות הצעת חוק שהיא בלעדית של חבר הכנסת לנגנטל.
צבי הנדל: באיזו הצעת חוק מדובר?
איוור קרשנר: מדובר בהצעת חוק מס רכוש שמאפשר פיצויים למקומות מסוימים.
אנה שניידר: אם אתם רוצים לדון מחדש אז צריך להחליט פה.
צבי הנדל: חבר הכנסת לנגנטל רוצה לדון מחדש?
ישראל כץ: ככה נמסר בשמו על ידי האוצר.
ישראל כץ: ככה מסרו בשמו שהוא מוכן.
ישראל כץ: אנחנו נחכה שהוא יגיע ונעשה את זה.
ישראל כץ: הנה הוא הגיע.
ישראל כץ: חבר הכנסת לנגנטל, האם הסכמת למשוך את הצעת החוק שלך?
נחום לנגנטל: אני לא מושך בינתיים את הצעת החוק.
נחום לנגנטל: יש לי פנייה של ראש עיריית ירושלים ושל עוד אנשים שאני לא אמשוך את זה.
ישראל כץ: האוצר דיווח שאתה הסכמת.
ישראל כץ: אתה אומר שלא הסכמת.
ישראל כץ: אני כרגע לא אדון בזה.
ישראל כץ: רצו למשוך את זה לדיון מחודש.
ישראל כץ: אני מניח שזה יבורר איתך ותודיעו לנו.
חיים דוקלר: אני רוצה להתייחס לשתי נקודות בעקבות מה שנאמר פה.
ישראל כץ: אולי כדאי שקודם תתייחס לדבריו של חבר הכנסת גפני לגבי עצם ההחלטה הנוספת שהייתה בשנה שעברה.
חיים דוקלר: לגבי זה אנחנו מביאים הצעה שלוקחת את הישובים שנכנסו בשנה הקודמת ומאריכים את התוקף לשנת 2001.
משה גפני: כולל תיקון מס' 16.
חיים דוקלר: כן.
משה גפני: זאת אומרת, למזג את הצעות החוק.
חיים דוקלר: מעבר לזה ישנן שתי נקודות אליהן אני רוצה להתייחס.
חיים דוקלר: הנקודה הראשונה היא הוספת היישובים.
חיים דוקלר: אנחנו טוענים, לא פעם ולא פעמיים, ששיטת הסלאמי של הוספת ישובים חייבת להיפסק וחייב להיות דיון מסודר לפי קריטריונים ברורים.
חיים דוקלר: לדוגמא, נוסח ועדת טל שהמליצה המלצות ושרי האוצר אותם.
חיים דוקלר: נדמה לי שפה הייתה דוגמא טובה איך כל חבר כנסת בא עם צקלון והיישובים שלו באמתחתו.
חיים דוקלר: אנחנו מתנגדים לצורה הזו.
יעקב ליצמן: חיים, מה אתה היית עושה במקומנו?
חיים דוקלר: אני טוען שראוי היה לעשות דיון מעמיק ומקצועי.
חיים דוקלר: צריך לקבוע קריטריונים אחידים ומוסכמים.
חיים דוקלר: פה כבר ראינו איך חוק הנגב מקיש להטבות של יהודה ושומרון.
צבי הנדל: האמן לי שאם לא הייתם מקבלים את ועדת טל שהאוצר מינה לא היה צורך בחוק הנגב.
חיים דוקלר: אנחנו לא קיבלנו את ועדת טל?
חיים דוקלר: האוצר אימץ ואפילו ממשלתו של בנימין נתניהו אימצה זאת וגם ועדת בן בסט אימצה זאת.
צבי הנדל: אז מה קרה?
חיים דוקלר: בדרך מהממשלה לכנסת היו כל מיני עכבות.
חיים דוקלר: כעיקרון, לצד ההיגיון שבחלק מהבקשות, אנחנו כנגד ההוספה של הסיפוח הזוחל הזה של הישובים.
ישראל כץ: אנחנו לא מדברים כרגע על חוק הנגב.
חיים דוקלר: אם מדובר על הוספת ישובים אז עמדתנו העקרונית היא נגד ההוספה בשיטת הסלאמי.
חיים דוקלר: הייתה לנו לפני שנה תוספת של 53 ישובים, עכשיו קובעים עוד 15 ישובים.
חיים דוקלר: מן הראוי שנקיים דיון מסודר עם קריטריונים כדוגמת ועדת טל.
חיים דוקלר: אז גם היינו חוסכים את כל העניינים שהיו סביב הנושא הזה.
צבי הנדל: אילו ועדת טל הייתה מיושמת, אז היישובים שאני מבקש לגביהם היו נופלים בתוך זה.
צבי הנדל: פנו אליי הרבה גורמים ולא דיברתי, אפילו לא חצי מילה, על ישוב שלא היה נופל בקריטריונים של ועדת טל, למרות שלחצו עליי ואמרו לי שיש לי בישובים האלה הרבה מצביעים.
חיים דוקלר: למה לא דיברת על חוק הנגב שסותר את ועדת טל מינה ובייה?
צבי הנדל: דעתי על חוק הנגב היא ברורה וידועה.
צבי הנדל: מדובר בהוראת שעה.
צבי הנדל: לו יישמו את ועדת טל אז לא היינו מגיעים לחוק הנגב.
צבי הנדל: בקשתי שהיישובים האלה שברשימה שנופלים במסגרת של המלצות ועדת טל יוכנסו פנימה.
צבי הנדל: זה צודק, זה הגון זה ישר.
צבי הנדל: מדובר במעט מאוד אנשים.
נחום לנגנטל: צבי, הרי ועדת טל גם גורעת מקומות.
נחום לנגנטל: יכול להיות מקום גדול ומפואר שהוא לא נגרע, אבל שכונה עלובה ששוכנת לצידו ושנמצאת באותו מקום לא נכנסת לעניין.
נחום לנגנטל: זה גם עיוות שאי אפשר להמשיך איתו.
מיכאל קליינר: יתרה מזו, אם היית לוקח את חוק הנגב ומושך את קו הרוחב - - -
ישראל כץ: לגבי הר חברון זה ברור, כי זה חלק מהנגב.
ישראל כץ: אגב, חבר הכנסת וילן אמר ביושר שבלי קשר להשקפה הפוליטית שלו הוא מכיר בקו הגיאוגרפי הזה והוא גם יתמוך בזה, בלי קשר לפתרונות עתידיים.
ישראל כץ: לגבי הר חברון זה פשוט שגיאה שלי בחוק הנגב.
ישראל כץ: אני מודה בעניין, אבל אנחנו כרגע לא דנים בחוק הנגב.
חיים דוקלר: שלא יהיו לך נקיפות מצפון.
חיים דוקלר: אנחנו הלכנו לפי מועצות אזוריות.
ישראל כץ: המועצה האזורית הזו היא חלק מהנגב.
ישראל כץ: אנחנו כרגע לא דנים במכלול הר חברון, אלא באותם ישובים שהם בהנחה של אפס ללא שום היגיון.
ישראל כץ: הם צריכים להיות פנימה.
ישראל כץ: אפילו אנשי מקצוע טענו שהם נמצאים.
ישראל כץ: יכול להיות שאנחנו החלטנו עליהם אלא שהיה שיבוש במנגנון יישום החלטות, ולכן ליתר בטחון אנחנו מדברים עליהם.
ישראל כץ: חבר הכנסת חטיב, אתה נימקת לגבי שייך דנון ועכשיו אתה רוצה להוסיף.
תאופיק חטיב: בנוסף למה שנטען כאן, יש לי רשימה של לפחות חמישה ישובים שקורסים בגלל בעיות של אבטלה ואל הוספתי אותם פה.
תאופיק חטיב: דיברתי על שייך דנון בגלל שהיא נופלת בדיוק באותו קו מבחינה גיאוגרפית.
תאופיק חטיב: מדובר ב- 1,500 תושבים.
תאופיק חטיב: שייך דנון היא מערבית לקיבוץ יחיעם ומזרחית למושב נתיב השיירה ששניהם כלולים באותה קטגוריה של 15%.
ישראל כץ: עמקה סובלת גם כן מאותה בעיה.
ישראל כץ: אני מקדם בברכה את ראש עיריית קריית שמונה.
חיים ברביבאי: הגעתי הנה לאחר ששמעתי את הויכוח שהיה אתמול שבו היה מעורב חבר הכנסת יצחק כהן שדיבר על העיוות שנעשה בין היישובים בקו העימות ליישובים שלאורך קו הגדר, וזאת כאשר באים ומוחקים 200 מיליון שקל לקיבוצים.
חיים ברביבאי: דרך אגב, אין לי בעיה עם זה, אבל צריכים להסתכל על כל הדברים.
ישראל כץ: האם כבודו מתכוון להחלטת ממשלה 1626?
חיים ברביבאי: בדיוק.
חיים ברביבאי: נתנו לקריית שמונה 25%.
חיים דוקלר: היה כאן דיון בוועדת הכספים.
חיים ברביבאי: לא היה אף דיון בוועדת כספים בנושא הזה.
חיים ברביבאי: הייתה החלטה מפורשת, והבינו שנכון שיש קו עימות, אבל יש קו עימות ויש קריית שמונה.
חיים ברביבאי: הדבר המצחיק הוא שיסוד המעלה נמצא בעשירון העליון ובאמת מגיע להם הנחה במס של 15%.
חיים ברביבאי: פשוט חבר'ה מסכנים.
חיים ברביבאי: כל העשירים של קריית שמונה יורדים לשם.
ישראל כץ: האם אדוני מבקש שהוועדה תוסיף כאן את ה- 5% לקריית שמונה?
חיים ברביבאי: זה דבר אחד.
חיים דוקלר: הוסיפו לפני חודש.
ישראל כץ: אדוני ראש העיר, אומרים פה שהוסיפו.
חיים ברביבאי: אני לא רואה את זה כאן.
חיים דוקלר: אתה מסתכל בחוברת שלנו שיצאה בראשון לינואר, אבל למיטב זכרוני, ואפשר לבדוק, לפני כחודש בעקבות חוק הנגב היה פה דיון ואני לא יודע באיזה שלב הוא נמצא.
חיים דוקלר: האם הוא כבר אחרי קריאה ראשונה או לפני קריאה ראשונה?
חיים ברביבאי: היה חוק קריית שמונה שעבר בוועדת הכספים, והוא הונח עכשיו לפני הכנסת לקריאה ראשונה, אבל זה משהו אחר.
חיים ברביבאי: יש החלטת ממשלה שלא סותרת את הדבר הזה.
ישראל כץ: אני מבקש להכניס לפרוטוקול את נושא קריית שמונה, מה עוד שהממשלה גם החליטה בהתאם שזה יהיה 25% במקום 20%.
חיים ברביבאי: מאוד חשוב שוועדת הכספים תצא קצת מהפוליטיקה.
ישראל כץ: רק מתוך כניסה לפוליטיקה אנחנו עושים את זה.
אבשלום וילן: למה אתה לא מכניס את המפעלים שנמצאים בתוך שטח השיפוט של קריית שמונה?
חיים ברביבאי: יש מפעלים שנמצאים בתוך גבול השיפוט של מועצה אזורית, אבל הם נמצאים בקריית שמונה.
חיים ברביבאי: כל העובדים בני קריית שמונה, וגם אותם צריך להכניס לתוך הנושא הזה.
ישראל כץ: זה חוק אחר שידוע לך מי הגיש אותו, ומי שהגיש אותו גם ייאבק על יישומו.
חיים ברביבאי: אני רק רוצה להדגיש שהנושא הזה של 200 מיליון שקל לקיבוצים הוא בסדר, אבל תשכחואת המושבים שנמצאים על ההר.
חיים ברביבאי: זה כל הסיפור.
חיים ברביבאי: תודה רבה.
ישראל כץ: אני מודה לראש עיריית קריית שמונה.
ישראל כץ: אדוני ראש העיר, אני רוצה לומר לך שכל חברי ועדת הכספים הם בעד קריית שמונה.
ישראל כץ: כולם גם חתמו על הצעת חוק שבאה לשפר את מצבה של קריית שמונה ובהזדמנות הזו אני שמח שזה בברכת הממשלה, אולי אפילו ביוזמת הממשלה.
ישראל כץ: אנחנו גם נוכל עכשיו לתקן את הנושא של ה- 25% לקריית שמונה כאשר רוב חברי הכנסת חתמו גם על הבקשה הזו, ואנחנו בהחלט נעשה את זה בסיומו של הדיון הזה, ולגבי שאר הדברים, ברגע שיגיע דיון על הנושא הזה בהחלט העמדה שלי ושל רוב רובם של חברי הוועדה כאן, היא לתת לקריית שמונה העדפה עקב כל הנסיבות מבלי לפגום בזכות של ישובים אחרים.
ישראל כץ: כל הדיון לגבי המגזר החקלאי, מושבים וקיבוצים הוא דיון נפרד, רק כפועל שעבד בזמנו שם אולי אתה יכול להיות חלק ממנו.
ישראל כץ: אני מקווה שתוכל לבשר לאנשי עירך עוד היום על ההחלטה שלנו וזו תהיה בהחלט בשורה טובה.
ישראל כץ: תהיה לכם עדיפות על יישובי הסביבה, גם על יסוד המעלה ויישובים אחרים, כי אין ספק שאנחנו צריכים להגביר את כוח המשיכה של קריית שמונה, ולא צריך אפילו לפרט למה.
אבשלום וילן: אני מבקש להוסיף לרשימה את עמקה ואושרת.
ישראל כץ: אני מבקש להוסיף שחבר הכנסת ברכה מצטרף לבקשה של חבר הכנסת חטיב ושל חבר הכנסת וילן לגבי שייך דנון.
מאיר פרוש: גם אני מבקש לגבי שיך דנון.
יצחק כהן: יסביר לי כבודו מה ההיגיון שאליפלט ומשמר הירדן הושמטו?
יצחק כהן: אני רוצה שתכניסו אותם
ישראל כץ: אני רוצה לסכם את הדיון, אנחנו נשמע את היועצת המשפטית ונעבור על החוק כחוק, ולאחר מכן נצביע.
ישראל כץ: קודם כל נקבע את מעמד הדברים.
ישראל כץ: חבר הכנסת גפני הגיש הצעת חוק שבאה לצרף את מה שהחליטה הוועדה והכנסת לפני שנה לתוך ההצעה.
ישראל כץ: אין ספק שהיוזמה שלו גם גרמה לליבון הנושא, והתברר שהממשלה עצמה מוכנה לעשות את אותו הדבר.
ישראל כץ: חבר הכנסת גפני, אני חושב שכבר זכית ובמקום לעבור את כל מסלול הייסורים של החקיקה בקריאות השונות, ומלאכתך תעשה כבר היום דרך זה שאנחנו נחליט על הצעת החוק הממשלתית כבר לקריאה שנייה ושלישית.
ישראל כץ: האם אתה מוכן לעבור ולתמוך בהצעת החוק הממשלתית תוך כדי זה שהצעת החוק שלך עשתה כבר את שלה?
ישראל כץ: תודה רבה, אני מודה לך על ההיענות לבקשה לפשט את הדיון וגם על היוזמה.
ישראל כץ: אנחנו נתרכז כרגע בהצעת החוק הממשלתית.
אמנון כהן: גפני, האם הצעות החוק דומות?
ישראל כץ: חבר הכנסת אמנון כהן, אל תדאג למה שכבר דואגים.
ישראל כץ: הכל בסדר.
אמנון כהן: השם שלי רשום על הצעת החוק ולכן אני צריך להיות בטוח שהכל בסדר.
אנה שניידר: הצעת החוק היא תיקון מס' 17 לחוק הסדרים במשק המדינה (היטלים וארנונה), עמ' 545 לחוברת הכחולה שאתם מחזיקים.
אנה שניידר: חוק ההסדרים במשק המדינה (היטלים וארנונה) בשנת 91 הוסיף סעיף 12 שבו נאמר שהתקנות שהוצאו לפי סעיף 11 לפקודת מס הכנסה שנותנות הקלות ליישובים, ימשיכו לחול עד תאריך 31 בדצמבר 2000.
אנה שניידר: זה היה המועד האחרון שהתקנות היו בתוקף.
אנה שניידר: עכשיו באה הממשלה ומציעה לכתוב שתקנות לפי סעיף 11 לפקודת מס הכנסה שתוקפן פקע ביום 1 בינואר 2001 יעמדו בתוקף כאילו התוקף לא פקע עד 31 בדצמבר 2001.
אנה שניידר: כלומר, בסעיף 1 אתם מאריכים את התוקף של התקנות הקיימות ללא שום שינוי.
אנה שניידר: זה תקנות לפי סעיף 11 לפקודת מס הכנסה, תקנות יישובי גבול הצפון, ותקנות יישובי ספר וכו'.
אנה שניידר: הכנסת קיבלה את תיקון מס' 16 לחוק ההסדרים באפריל 2000 ושם הוסיפו סעיף נוסף לאותו חוק הסדרים, סעיף 13.
אנה שניידר: סעיף 13 הזה אומר שעל אף האמור בסעיף 11 לפקודת מס הכנסה לעניין הנחות ממס, דין תושב אחד היישובים המפורטים בתוספת הראשונה כדין תושב אחד היישובים המפורטים בתקנות מס הכנסה הנחות ממס ביישובי גבול הצפון.
אנה שניידר: יש רשימה הכוללת את אור הגנוז, בר-יוחאי, געתון, זיו הגליל, יחיעם, יסוד המעלה, מירון, נתיב השיירה, עין יעקוב, פקיעין החדשה, רג'ר, שדה אליעזר ופקיעין.
חיים דוקלר: 7%.
אנה שניידר: אז התוספת השנייה חלה על אבשלום, בטחה, בית הגדי, בית הערבה, ואני לא רוצה להמשיך לפרט את היישובים.
משה גפני: אנה, ברשימת היישובים הזו יש טעות.
משה גפני: צריך למחוק את זה.
אנה שניידר: אני יודעת.
אנה שניידר: קריית ספר- מודיעין.
אנה שניידר: אני אסדר את זה.
אנה שניידר: זה לא בעיה.
אנה שניידר: זה דבר טכני.
אנה שניידר: חבר הכנסת גפני, אני דיברתי עם העוזר שלך ואני אכניס את זה.
ישראל כץ: אנחנו מחליטים לסדר את זה.
אנה שניידר: צריך למחוק את המילים קריית ספר ולקרוא לזה מודיעין עילית כי זה השם.
משה גפני: השם קריית ספר הוא שם שהוא בכלל לא מוכר.
משה גפני: מודיעין עילית זה השם.
אנה שניידר: את אותו סעיף 13 גם צריך להאריך כי אם לא יאריכו אותו כל היישובים שנמצאים שם, התוקף של החוק לגביהם פג.
ישראל כץ: המדינה הסכימה להאריך את זה.
אנה שניידר: כן, אז אני מציעה שהוועדה תאשר סעיף 2 להצעת החוק שיאמר כך: בסעיף 13 לחוק העיקרי, במקום בשנת המס, 2000 יבוא בשנות המס 2000 ו- 2001.
אנה שניידר: בצורה כזו אנחנו מאריכים את התוקף לגבי אותם ישובים שמופיעים בשתי הרשימות.
ישראל כץ: אני אגיד מה ביקשו כרגע.
ישראל כץ: שייך דנון, חברי הכנסת וילן, חטיב וברכה.
ישראל כץ: זה כרגע באפס והם רוצים 7%.
אנה שניידר: אולי אני אעשה תוספת שלישית.
ישראל כץ: אני כרגע לא מתייחס ל- 7%.
ישראל כץ: 15% - יש כאן בקשה של חבר הכנסת וילן לגבי שני יישובים, אושרת ועמקה מ- 7% ל- 15%.
ישראל כץ: חבר הכנסת וילן, האם הבנתי נכון?
אבשלום וילן: אושרת – 7%.
אבשלום וילן: היא כיום אפס.
ישראל כץ: עמקה שהועלתה כאן היא נהנית היום מ- 7%.
חיים דוקלר: אני רוצה לומר לפרוטוקול שהולכים ופורצים פה כל היגיון.
חיים דוקלר: גם המצב הנוכחי של יישובי הצפון וגם ועדת טל המליצה על מרחק של 10 ק"מ מקו הגבול הצפוני.
חיים דוקלר: זורקים פה את שמו של מושב אליפלט, והולכים וגולשים פה ל- 20 ו- 17 ק"מ מגבול הצפון.
חיים דוקלר: רבותיי, ייכנסו פה עוד עשרות יישובים בלי בדיקה, בניגוד לכללים של ועדת טל.
חיים דוקלר: חייבים לתפוס את הנושא הזה.
חיים דוקלר: זה פריצת גדר נוראית.
ישראל כץ: אנחנו מדברים על 7% ולא מדברים על 15% לגבי אף אחד.
מאיר פרוש: ישראל, יהודה הוא מיישובי הגדר.
מאיר פרוש: אנחנו מבקשים שתמחל לו.